IZRAKSTS

LĪGUMS Nr. 14-24/9

 **„Prasmju aprakstu un prasmju apmācību programmu izstrāde personām ar garīga rakstura traucējumiem”**

ESF projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” Nr.9.1.4.1/16/I/001 ietvaros

Jūrmala 2017.gada 29.septembrī

 **Sociālās integrācijas valsts aģentūra**, nodokļu maksātāja kods Nr.90001790030, juridiskā adrese Dubultu prospekts 71, Jūrmala, LV-2015 (turpmāk – Pasūtītājs), kuru uz Labklājības ministrijas 2017.gada 5.septembra rīkojuma Nr.23.1-1-03/176 un nolikuma pamata pārstāv direktores p.i. Vivita Pūliņa, no vienas puses, un

 Sabiedrība ar ierobežotu atbildību “**Inovatīvo Tehnoloģiju Aģentūra**”, reģistrācijas Nr. 40103288067, juridiskā adrese Āraišu ielā 21-2, Rīga, LV-1006, (turpmāk – Piegādātājs), kuru uz statūtu pamata pārstāv valdes priekšsēdētājs Normunds Laizāns, no otras puses, abi kopā un katrs atsevišķi, turpmāk – Puse vai Puses, pamatojoties uz Sociālās in­tegrācijas valsts aģentūras rīkotā iepirkuma „Prasmju aprakstu un prasmju apmācību programmu izstrāde personām ar garīga rakstura traucējumiem” Nr. SIVA 2017/23ESF (turpmāk – Iepirkums) rezultātiem, pastāvot pilnīgai vienprātībai, bez maldiem, spai­diem un viltus, noslēdz šādu līgumu, turp­māk - Līgums:

1. **Līguma priekšmets**

Pasūtītājs uzdod, bet Piegādātājs veic 35 (trīsdesmit piecu) prasmju aprakstu un 35 (trīsdesmit piecu) prasmju apmācību programmu izstrādi personām ar garīga rakstura traucējumiem (turpmāk – Pakalpojums) saskaņā ar Iepirkuma Teh­nis­ko specifikāciju (1.pielikums) un Piegādātāja iesniegto Finanšu piedāvājumu (2.pielikums).

1. **Līguma spēkā stāšanās, tā izpildes termiņš un vieta**
	1. Līgums stājas spēkā ar tā parakstīšanas dienu, kad Pasūtītājs un Piegādātājs, labprātīgi vienojoties, abpusēji to ir parakstījuši.
	2. Līguma izpildes laiks – no līguma noslēgšanas dienas 4 (četri) mēneši.
	3. Līguma izpildes vieta: Āraišu iela 21/2, Rīga, LV-1006.

**3. Līguma summa un norēķinu kārtība**

3.1. Līguma kopējā summa ir **EUR** **33396,00** (trīsdesmit trīs tūkstoši trīs simti deviņdesmit seši eiro un 00 centi), tai skaitā pievienotās vērtības nodoklis 21% (PVN) **EUR 5796,00** (pieci tūkstoši septiņi simti deviņdesmit seši eiro un 00 centi).

3.2. Līguma kopējā summā ir iekļauti visi ar Līguma saistību izpildi saistītie izdevumi, tai skaitā Pakalpojuma vērtība, trūkumu novēršana un citas ar Līguma savlaicīgu un kvalitatīvu izpildi saistītās izmaksas.

3.3. Pasūtītājs samaksu par izpildīto un saņemto Pakalpojumu Piegādātājam veic ne vēlāk kā 20 (divdesmit) darba dienu laikā pēc Pušu parakstīta Līguma izpildes nodošanas – pieņemšanas akta (4.pielikums) un rēķina saņemšanas dienas.

3.4. Pasūtītājs samaksu par izpildīto un saņemto Pakalpojumu Piegādātājam veic no Eiropas Sociālā fonda projekta „Personu ar invaliditāti vai garīga rakstura traucējumiem integrācija nodarbinātībā un sabiedrībā” Nr.9.1.4.1/16/I/001 finanšu līdzekļiem.

3.5. Līguma kopējā summa visā Līguma darbības laikā netiek paaugstināta sakarā ar cenu pieaugumu, darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām.

3.6. Norēķinu veic Eiropas Savienības vienotajā valūtā euro bezskaidras naudas pārskaitījuma veidā uz Piegādātāja kredītiestādes norēķinu kontu, kas norādīts Līgumā un Piegādātāja nosūtītajā rēķinā.

3.7. Par samaksas dienu tiek uzskatīta diena, kad Pasūtītājs veicis naudas pārskaitījumu par saņemto Pakalpojumu uz Piegādātāja Līgumā un rēķinā norādīto kredītiestādes norēķinu kontu, ko apliecina attiecīgs maksājuma uzdevums.

**4. Pakalpojumu kvalitāte un garantija**

* 1. Piegādātājs nodrošina un garantē, ka sniegtais Pakalpojums būs kvalitatīvs, atbilstošs Iepirkuma Tehniskās specifikācijas prasībām, Piegādātāja iesniegtajam Finanšu piedāvājumam, Līguma noteikumiem un Latvijas Republikas normatīvo aktu prasībām.
	2. Piegādātājs garantē bez atlīdzības novērst sniegtā Pakalpojuma neatbilstību, ja sniegtais Pakalpojums ir nekvalitatīvs, neatbilst Līguma noteikumiem, Tehniskās specifikācijas prasībām, Piegādātāja iesniegtajam Finanšu piedāvājumam vai normatīvo aktu prasībām.
1. **Pakalpojuma izpilde un nodošanas - pieņemšanas kārtība**
	1. Pasūtītājs uzdod, un Piegādātājs apņemas sniegt Pakalpojumu, veicot noteiktos uzdevumus šajā Līgumā norādītajā kārtībā un termiņos, saskaņā ar Iepirkuma Teh­nis­ko specifikāciju (1.pielikums).
	2. Piegādātājs, pēc Pasūtītāja pieprasījuma, uz Līgumā norīkotās Pasūtītāja pilnvarotās personas elektronisko adresi (Līguma 11.6.apakšpunkts) iesniedz Pasūtītājam saskaņošanai Pakalpojuma starprezultātus (Pakalpojuma daļas) un rezultātu (Pakalpojums).
	3. Pasūtītājs Piegādātāja iesniegtos Pakalpojuma starprezultātus un rezultātus saskaņo 10 (desmit) darba dienu laikā, elektroniski sniedzot pozitīvu atzinumu vai norādot iesniegtā Pakalpojuma starprezultāta vai rezultāta nepilnības vai neprecizitātes uz Līgumā norīkotās Piegādātāja pilnvarotās personas elektronisko adresi (Līguma 11.7.apakašpunkts).
	4. Ja Pasūtītājs, saskaņojot Piegādātāja iesniegtos Pakalpojuma starprezultātus vai rezultātu konstatē nepilnības vai neprecizitātes Pakalpojuma kvalitātē, Piegādātāja pienākums ir novērst Pasūtītāja norādītos Pakalpojuma trūkumus un iesniegt precizētos Pakalpojuma starprezultātus vai rezultātu Pasūtītājam atkārtotai saskaņošanai 5 (piecu) darba dienu laikā.
	5. Izpildīto un ar Pasūtītāju saskaņoto Pakalpojuma starprezultātu atbilstību Līguma noteikumiem Pasūtītājs pieņem ar Pakalpojumu daļas izpildes nodošanas – pieņemšanas aktu (3.pielikums).
	6. Piegādātājs nodod 35 (trīsdesmit piecu) prasmju aprakstus Pasūtītājam ne vēlāk kā 1 (viena) mēneša laikā no līguma noslēgšanas brīža. Prasmju apraksti dalīti 6 (sešās) profesiju jomās saskaņā ar Iepirkuma Tehnisko specifikāciju (1.pielikums).
	7. Piegādātājs nodod 35 (trīsdesmit piecu) prasmju apmācību programmas Pasūtītājam 2 (divu) mēnešu laikā no prasmju aprakstu jomu daļas saskaņošanas un Pakalpojumu daļas izpildes nodošanas – pieņemšanas akta (3.pielikums) parakstīšanas brīža. Prasmju apmācību programmas dalītas 6 (sešās) profesiju jomās saskaņā ar Iepirkuma Tehnisko specifikāciju (1.pielikums).
	8. Pasūtītājam ir tiesības nepieņemt sniegtā Pakalpojuma daļu, ja tas konstatē, ka Pakalpojuma daļa sniegta nekvalitatīvi, neatbilst Tehniskās specifikācijas prasībām vai citiem Līguma noteikumiem.
	9. Līguma saistību izpildi un izpildīto un ar Pasūtītāju saskaņoto Pakalpojuma rezultātu apliecina abpusēji parakstīts Līguma izpildes nodošanas – pieņemšanas akts (4.pielikums).
2. **Pušu tiesības un pienākumi**
	1. Pasūtītāja pienākumi:
		1. pēc Piegādātāja pieprasījuma sniegt Piegādātājam informāciju, kas saistīta ar Līguma izpildi;
		2. iesniegto Pakalpojuma starprezultātu un rezultātu saskaņot 10 (desmit) darba dienu laikā no to iesniegšanas;
		3. pieņemt Piegādātāja iesniegto Pakalpojumu saskaņā ar Līguma noteikumiem;
		4. samaksāt Piegādātājam par kvalitatīvi, savlaicīgi sniegtu un Līguma noteikumiem atbilstošu Pakalpojumu Līgumā noteiktajā kārtībā, termiņā un apmērā.
	2. Pasūtītāja tiesības:
		1. sekot Pakalpojuma izpildes gaitai, nepieciešamības gadījumā, sniegt Piegādātājam norādījumus attiecībā par Pakalpojuma atbilstību Līguma noteikumiem;
		2. pieprasīt no Piegādātāja Pakalpojuma starprezultātu un rezultātu prezentēšanu, nosūtot aicinājumu uz Piegādātāja Līgumā norīkotās pilnvarotās personas elektronisko adresi;
		3. sniegt iebildumus, papildinājumus un ierosinājumus, kvalitatīvai Pakalpojuma izpildei;
		4. nepieņemt Pakalpojumu, ja tas ir nekvalitatīvs un neatbilst Līguma un Tehniskās specifikācijas prasībām un noteikumiem.
	3. Piegādātāja pienākumi:
		1. sniegt Pasūtītājam kvalitatīvu, Līguma un Tehniskās specifikācijas prasībām noteikumiem atbilstošu Pakalpojumu;
		2. Pakalpojuma izstrādes procesā, konsultēties, sadarboties ar Līgumā norīkoto Pasūtītāja pilnvaroto personu;
		3. saņemot Pasūtītāja pieprasījumu, visā Pakalpojuma izpildes laikā nodrošina Pakalpojuma starprezultātu un rezultātu prezentēšanu;
		4. novērst trūkumus un iesniegt precizētos Pakalpojuma starprezultātus vai rezultātu Pasūtītājam atkārtotai saskaņošanai 5 (piecu) darba dienu laikā;
		5. nekavējoties ziņot Pasūtītājam par apstākļiem, kas radušies un var kavēt Līguma saistību izpildi;
		6. pēc Pasūtītāja pieprasījuma sniegt Pasūtītājam informāciju par Līguma izpildes gaitu;
		7. sagatavot un iesniegt Pasūtītājam Pakalpojuma daļas izpildes nodošanas – pieņemšanas aktu (3.pielikums);
		8. pēc Līguma saistību izpildes, sagatavot un iesniegt Pasūtītājam ar Piegādātāja parakstu apliecinātu Līguma izpildes nodošanas – pieņemšanas aktu (4.pielikums).
		9. garantēt, ka visas Pakalpojuma izpildei nepieciešamās autoru un blakustiesību subjektu mantiskās tiesības pāriet Pasūtītājam ar attiecīgo objektu radīšanas brīdi, kā arī garantē, ka sniegto Pakalpojumu un piegādāto nodevumu izstrādē netiks pieļauti nekādi autortiesību pārkāpumi.
	4. Piegādātāja tiesības:
		1. saņemt no Pasūtītāja samaksu par kvalitatīvu, savlaicīgi sniegtu, Līguma noteikumiem atbilstošu Pakalpojumu Līgumā noteiktajā kārtībā, termiņā un apmērā;
		2. saņemt no Pasūtītāja Pakalpojuma izpildei nepieciešamo informāciju un dokumentāciju.
3. **Pušu atbildība**
	1. Puses ir atbildīgas par Līguma saistību izpildi atbilstoši Līguma noteikumiem un saskaņā ar Latvijas Republikas normatīvajiem aktiem.
	2. Piegādātājs ir atbildīgs par Pakalpojuma savlaicīgu izpildi, kvalitāti, kavējumu, tai skaitā par tiešiem zaudējumiem, kas Pasūtītājam vai trešajām personām var tikt nodarīti nekvalitatīva, Līguma noteikumiem vai normatīvo aktu prasībām neatbilstoši veikta Pakalpojumu rezultātā vai Līguma neizpildes gadījumā.
	3. Pasūtītājs ir atbildīgs par norēķiniem ar Piegādātāju Līgumā noteiktajā termiņā, kārtībā un apmērā par kvalitatīvi, savlaicīgi sniegtu, Līguma noteikumiem un normatīvo aktu prasībām sniegtu Pakalpojumu.
	4. Ja Piegādātājs sniedz Pasūtītājam nekvalitatīvu, Līguma noteikumiem neatbilstošu Pakalpojumu, vai Piegādātājs nesniedz Pasūtītājam Pakalpojumu Līgumā noteiktajā termiņā un/vai apjomā, vai nenovērš Pakalpojuma daļas (starprezultāta) neatbilstību Līguma 5.4..apakšpunktā noteiktajā termiņā, tad Pasūtītājam ir tiesības pieprasīt un Piegādātājam ir pienākums maksāt līgumsodu 0,1% (vienas desmitās daļas procenta) apmērā no pamatparāda vai galvenās saistības apmēra par katru nokavēto saistību dienu, bet ne vairāk kā 10% (desmit procenti) no pamatparāda vai galvenās saistības apmēra. Līgumsoda samaksa neatbrīvo Piegādātāju no pārējo ar šo Līgumu uzņemto vai no tā izrietošo saistību izpildes un zaudējumu segšanas.
	5. Līguma 7.4.apakšpunktā noteiktais līgumsods bezstrīdus kārtībā tiek ieturēts no Piegādātājam izmaksājamās Līguma kopējās naudas summas, tādējādi samazinot Piegādātājam izmaksājamo Līguma kopējo summu Līguma 7.4.apakšpunktā noteiktā līgumsoda apmērā.
	6. Ja Pasūtītājs savas vainas dēļ neveic samaksu Piegādātājam par saņemto Pakalpojumu Līgumā noteiktajā termiņā, tad Piegādātājam ir tiesības pieprasīt un Pasūtītājam ir pienākums maksāt līgumsodu 0,1% (vienas desmitās daļas procenta) apmērā no pamatparāda vai galvenās saistības apmēra par katru nokavēto dienu, bet ne vairāk kā 10% (desmit procenti) no pamatparāda vai galvenās saistību apmēra. Līgumsoda samaksa neatbrīvo Pasūtītāju no pārējo ar šo Līgumu uzņemto vai no tā izrietošo saistību izpildes un zaudējumu segšanas.
	7. Gadījumā, ja viena Puse ir pildījusi Līguma noteikumus, bet otra Puse atkāpjas no Līguma pēc savas iniciatīvas, tad Pusei, kura ir pildījusi Līguma noteikumus, ir tiesības pieprasīt, bet otrai Pusei ir pienākums izmaksāt vienreizēju līgumsodu 10% (desmit procenti) apmērā no Līguma kopējās summas, izņemot Līguma 8.3., 8.4.apakšpunktā minētajā gadījumā.
	8. Puses garantē, ka Līgumu paraksta to likumiskie pārstāvji vai pilnvarotās personas. Pretējā gadījumā visu atbildību par Līguma saistību izpildi uzņemas attiecīgi Pasūtītājs un/vai Piegādātājs.
	9. Trešo personu, tai skaitā apakšuzņēmēju pieaicināšana Pakalpojuma sniegšanā pēc Piegādātāja ini­ciatīvas neatbrīvo Piegādātāju no atbildības par Līguma saistību izpildi vai kādā no daļām, kā arī neuzliek Pasūtītājam papildus pienākumus un saistības.
4. **Līguma grozīšana, papildināšana un izbeigšana**
	1. Līgumu var grozīt, papildināt vai izbeigt, Pusēm savstarpēji vienojoties. Visi Līguma grozījumi, pielikumi un papildinājumi tiek noformēti rakstveidā un kļūst par Līguma neatņemamu sastāvdaļu. Līguma grozījumi stājas spēkā no dienas, kad Puses tos ir parakstījušas.
	2. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā, ja no Pusēm neatkarīgu iemeslu dēļ Līgumu nav iespējams izpildīt Līgumā noteiktajā termiņā vai apjomā. Šajā gadījumā Puses pagarina Līguma izpildes termiņu, kādā pastāv šie apstākļi.
	3. Pasūtītājs ir tiesīgs, 30 (trīsdesmit) dienas iepriekš nosūtot rakstveida paziņojumu, vienpusēji atkāpties no Līguma bez līgumsoda samaksas, neatlīdzinot Piegādātājam tā ieguldījumus, uzlabojumus un jebkādus zaudējumus, šādos gadījumos:
		1. Piegādātājs ir nokavējis Līgumā noteiktā Pakalpojuma daļas izpildes termiņu un nokavējums ir sasniedzis vismaz 10 (desmit) darba dienas;
		2. Piegādātājs nepilda citas Līgumā noteiktās saistības un Piegādātājs minēto saistību neizpildi nav novērsis 10 (desmit) darba dienu laikā pēc rakstveida paziņojuma saņemšanas no Pasūtītāja par šādu saistību neizpildi;
		3. Pasūtītājs ir atkārtoti sastādījis aktu par Līguma saistību neizpildi vai Pakalpojuma daļas neatbilstību Līguma noteikumiem;
		4. Piegādātājs ir patvaļīgi pārtraucis Līguma izpildi;
		5. Piegādātājs darbojas pretrunā ar normatīvajiem aktiem;
		6. Tiesa pasludinājusi Piegādātāja maksātnespēju vai tiek pieņemts lēmums par Piegādātāja likvidāciju vai reorganizāciju, kas traucē Piegādātājam turpināt Līgumā noteikto saistību izpildi;
		7. bez Pasūtītāja piekrišanas ierosināts Piegādātāja tiesiskās aizsardzības process;
		8. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
		9. valsts varas vai pārvaldes institūciju rīcība vai aizliegums, vai Saeimas, Ministru kabineta vai Labklājības ministrijas pieņemto normatīvo aktu, rīkojumu vai lēmumu dēļ Pasūtītājs vairs nevar pildīt ar Līgumu uzņemtās saistības;
		10. kad to konkrēti un tikai zināmos apstākļos atļauj normatīvie akti;
		11. iestājoties nepārvaramās varas vai ārkārtēja rakstura apstākļiem.
	4. Pasūtītājam ir tiesības vienpusēji izbeigt Līgumu bez jebkādu sankciju piemērošanas, ja Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkcijas vai uzdevumus, kuru nodrošināšanai noslēgts šis Līgums, vai arī veic šīs funkcijas vai uzdevumus samazinātā apjomā.
	5. Puses ir tiesīgas izbeigt Līgumu pirms tā izpildes termiņa, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību. Gadījumā, ja Puses izbeidz Līgumu pirms tā izpildes termiņa, tad Puses sastāda aktu, kurā tiek norādīts uz Līguma izbeigšanas dienu faktiski sniegtā Pakalpojuma apjoms, līgumsods, likumiskie/ līgumiskie procenti un galīgā maksa par Pasūtītājam sniegto Pakalpojumu.
	6. Līguma 8.3., 8.4.apakšpunktā noteiktajos gadījumos Pasūtītājs veic norēķinus ar Piegādātāju par faktiski sniegto Pakalpojumu atbilstoši Līgumā noteiktajam izcenojumam, Pusēm vienojoties par savstarpējo norēķinu kārtību un sastādot Līguma 8.5.apakšpunktā minēto aktu. Pasūtītājs ir tiesīgs no Piegādātājam izmaksājamās summas bezstrīdus kārtībā ieturēt aprēķināto līgumsodu un/vai zaudējumu atlīdzību, ja Līgums tiek izbeigts Piegādātāja vainas dēļ.
	7. Piegādātājs pārtraucot Līgumu pirms tā izpildes termiņa, vismaz 30 (trīsdesmit) dienas iepriekš nosūta Pasūtītājam rakstveida paziņojumu ar skaidrojumu par apstākļiem, kuru rezultātā nav iespējams turpināt Piegādātājam ar Līgumu uzliktās saistības.

**12. Pušu rekvizīti un paraksti:**

**Pasūtītājs: Piegādātājs:**

Sociālās integrācijas valsts aģentūra Sabiedrība ar ierobežotu atbildību

“Inovatīvo Tehnoloģiju Aģentūra”

Dubultu prospekts 71, Jūrmala, LV-2015 Adrese: Āraišu ielā 21-2, Rīgā, LV-1006

Nodokļu maksātāja kods: 90001790030 Reģistrācijas Nr.: 40103288067

Bankas rekvizīti:\_\_\_\_\_\_\_\_ Bankas rekvizīti: \_\_\_\_\_\_

Bankas kods:\_\_\_\_\_\_\_\_\_\_\_\_\_\_\_ Bankas kods: \_\_\_\_\_\_\_\_

ESF projekta konts:\_\_\_\_\_\_\_\_\_\_\_\_\_\_\_\_\_\_\_\_\_ Konts: \_\_\_\_\_\_\_\_

Tālrunis:\_\_\_\_\_\_\_\_\_\_ Tālrunis: \_\_\_\_\_\_\_

Fakss:\_\_\_\_\_\_\_

e-pasts: siva@siva.lv e-pasts: info@itagentura.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sociālās integrācijas valsts aģentūras SIA “Inovatīvo Tehnoloģiju Aģentūra”

direktores p.i. Vivita Pūliņa valdes priekšsēdētājs Normunds Laizāns

2017. gada 29.septembrī Z.V. 2017. gada 29.septembrī Z.V

Sagatavoja:

K.Ohotska, 29459928

Kristine.Ohotska@siva.gov.lv